Harun
Lam Al-Qur'anul Karim, surat Ash-Shaffat ayat 122-144, na tareumpok bhah Nabi Musa ngon nabi Harun as. Allah ka neu peu trôn rahmat nyang cukôp that rayeuk keu duwa droë Nabi nyan.
Nabi Harun nakeuh syèdara nabi Musa. Man duwa geuh keu turônan (bièëk) keuleuarga Imran. Lam saboh riwayat, bak sa'ah nabi Musa as geu parèntah lé Allah ta'ala untôk geu jak u bukét Thursina, supaya geu jak teuëng kitab Taurat lam trép 40 malam, bak watè nyan keuh umat nabi Musa geu yuw satoh (bimbing?) bak nabi Harun as, deungon teu leubèh ilèi geu angkat nabi Harun jeuët keu Rasul lé Allah ta'ala.
Rupajih kawôm nabi Musa nyang tinggai nyan na nyang hana lé meu iman keu nabi Musa (ka murtad). Ureuëng nyan kaleuh geu peu ingat lé nabi Harun as, bèk ji peubeuët beuët nyang geu teugah lé Allah, teutapi hana ji patéh lé. Awaknyan ka mulai ji seumah patông aneuëk leumoe nyang jipeugèt lé Musa Samiriy, nyang jih nyan keuh teumasôl musôh nabi Musa ngon nabi Harun as. Jih keuh nyang ba peungarôh, jak tipè kawôm nabi Musa ngon Harun as jak seumah patông aneuk leumo.
taq_Latn ace_Latn ace_Latn ace_Latn